BMW Moottoripyöräkerho

BMW MC Club Rider training – CITY
2026-04-25
Kurssin tavoitteena on oppia hallitsemaan moottoripyörä hitaissa nopeuksissa ja ymmärtämään sekä parantamaan omaa ajotapaa liikenteessä.
Kurssin alussa on teoriaosuus, jossa käydään läpi mm. moottoripyörän havaitsemista liikenteessä ja mitä motoristi voi itse tehdä tullakseen huomioiduksi. Lisäksi
käsitellään moottoripyörän tekniikkaan liittyviä huoltokohteita, joilla on vaikutusta ajoominaisuuksiin ääritilanteissa (mm. rengaspaineet, alustan säädöt, hallintalaitteet jne.).
Teoriaosuuden jälkeen on ajoharjoitteluosuus, jossa keskitytään moottoripyörän perushallintataitoihin erilaisten hitaiden harjoitusten kautta, mm. ajoasento, hidasajo,
U-käännös, jarrutus ja väistöharjoitukset.
Vantaa 25.4.2026
Jämsä 23.5.2026
Kemi 6.6.2026
Ilmoittautuminen alkaa jäsenjärjestelmässä keskiviikkona 4.2.2026 klo 18.00.

BMW MP kerho osallistuu Kuopion MP-näyttelyyn
2026-04-25 - 2026-04-26
KUOPION MP-NÄYTTELY KUOPIO-HALLISSA 25.-26.4.2026
AVOINNA:
La 10-17
Su 10-16
LIPUT:
1-päivän lippu
Yli 18v 15€
7-17v 10€
2-päivän lippu
Yli 18v 20€
7-17v 15€
Alle 7v vapaa pääsy

Ajokoulutusta BMW MP-kerholle Oulussa, EMC
2026-04-25 11:00 - 14:00 (Europe/Helsinki) | EMC Oulu, Vasaratie 2, Oulu, 90410, Finland
MPEAK – teoria

BMW MC Club Rider training – Adventure Lite
2026-05-02
Adventure LITE: Basic ja Advanced
Kurssin tavoitteena on oppia hallitsemaan oma moottoripyörä kestopinnoitteen ulkopuolella
Basic-kurssilla keskitytään mm. ajoasennon merkitykseen offroadissa sekä
oikeaan ajoasentoon istuen ja seisten. Harjoitteluun sisältyvät myös kaadetun pyörän nostaminen sekä erilaiset ajoharjoitteet, esim. hidasajo istuen ja seisten, mäkilähtö ja jarrutus hiekalla tai soralla.
Advanced-koulutuksessa em. teemoja viedään pidemmälle mm. kaarreajon sekä ylä- ja alamäkiharjoitteiden kautta aina esteiden ylitykseen.
Lammi 2.5.2026
Kitee 13.6.2026
Kitee Syksy 2026
Ilmoittautuminen alkaa jäsenjärjestelmässä keskiviikkona 4.2.2026 klo 18.00.

BMW Moottoripyöräkerhon vuosikokous
2026-05-02 14:00 - 17:00 | Ellivuori Resort, Ellivuorentie 131, Sastamala, 38130, Suomi
KUTSU BMW MOOTTORIPYÖRÄKERHO RY:N VUOSIKOKOUKSEEN
LAUANTAINA 2.5.2026, klo 14.00
PAIKKA: Ellivuori Resort, Ellivuorentie 131, 38130 Sastamala
Lisätietoja kokouspaikasta: www.ellivuoriresort.fi
Kokoustiloissa on tarjolla kahvia/teetä ja talon makeaa.Kokouksen jälkeen
tarjotaan kerhon jäsenille buffetpäivällinen klo 17:00 Ellivuoren ravintolassa.
Sitova ilmoittautuminen 16.04.2025 mennessä: ari.ignatius@gmail.com
Ilmoita nimi, jäsennumero ja yhteystiedot sekä kerro, jäätkö illalliselle vai et
sekä mahdolliset ruoka-allergiat.
Huom! Itse vuosikokoukseen pääsee myös ilman ennakkoilmoittaumista,
mutta illallistarjoilu on vain ennakkoon ilmoittautuneille!
Tarkemmat tiedot Rikastin kerholehdessä nro 1/26
Lämpimästi tervetuloa!
BMW Moottoripyöräkerhon hallitus

Alueiden yhteinen ajelu ”Vanhoja koneita ja pataljoonasoppaa” Woikoski
2026-05-09 11:00 - 15:00 | Woikoski, Nurmaantie 15, Kouvola, 52920, Suomi
Tapahtuma: ”Vanhoja koneita ja pataljoonasoppaa”
Tapahtuma jatkaa jo viimevuosina hyväksi koettua konseptia, jossa kohteeseen tutustumisen jälkeen käydään ruokailemassa hyvää ruokaa mukavassa seurassa.
Tänä vuonna on hyvä tilaisuus tutustua Woikosken tehtaan historiaan ja omistajasuvun intohimoon autoilun saralla. Automuseo on ainutlaatuinen yksityismuseo, joka ei auki ympärivuotisesti. Esillä on harvinaisia ajoneuvoja niin kilparadoilta kuin siviililiikenteestäkin, yhteisenä tekijänä Palmbergin perhe.
Aika: lauantaina 9.5.2026 klo 11.00–15.00
Paikka: Woikosken tehdasmuseo ja Woikosken automuseo
Kustannus: 40€ jäsenhinta
Ilmoittautumisaika: 7.3.2026 klo 9.00. – 17.4.2026 klo 23.00 mennessä
Ilmoittautuminen jäsensivun kautta kohdasta tapahtumat. Kerho laskuttaa ilmoittautumisen yhteydessä.
Mukaan mahtuu 30 ensimmäistä.

Tapahtuman kuvaus:
Aloitamme päivän Tehdasmuseossa, (Woikosken Tehdasmuseo, Nurmaantie 15, 52920 Kouvola), jossa kokenut opas vie sinut aikamatkalle Woikosken menneisyyteen ja nykypäivään. Kurkista tehtaanjohtajan huoneeseen, astu vanhan laboratorion maailmaan ja kuule tarinoita, jotka tekevät historiasta elävää.
Tämän jälkeen ajelemme WHD Gårdiin ruokailemaan (8 km), Nurmaankyläntie 90, 52960 Nurmaa.
Ruokailu ravintola Hilupilttuussa.
Automuseon opastettu kierros samassa pihapiirissä
Automuseossa jokainen auto, lentokone ja höyrylaiva kätkee sisäänsä oman tarinansa. Uudistettu näyttely esittelee Automuseon perustajan Clas Palmbergin intohimoa – mm. brittiläisen Allardin klassikkoautoja ja upeita kilpureita.
Oikein paljon tervetuloa!

Tapahtuman järjestäjänä toimii Päijät-Hämeen alue, tapahtuma on kaikille kerholaisille!
Markku Rikkonen, 0500710409
Miksa Tervonen, 0400740431

Ajokoulutusta BMW MP-kerholle Oulussa, OuluZone
2026-05-16 09:00 - 17:00 | OuluZone, Kuusamontie 3250, Oulu, Arkala, Pohjois-Pohjanmaa, 91310, Suomi
MPEAK-1 perushallintataidot

Ajokoulutusta BMW MP-kerholle Oulussa, OuluZone
2026-05-17 09:00 - 17:00 | OuluZone, Kuusamontie 3250, Oulu, Arkala, Pohjois-Pohjanmaa, 91310, Suomi
MPEAK-2 hätätilannetaidot

Perinteinen BMW retki Viroon
2026-05-21 - 2026-05-24
Perjantain päiväretki Värskään, tutustuminen Seto-museoon
Majoitus Pyhäjärven kylpylähotellissa
Ilmoittautumislomake tilataan: kalevi.kankaansyrja@gmail.com
Lisätiedot ja yhteydenotot: Kalevi 050 918 5923 / Jari 040 587 0569 tai Ritva 045 651 6410

BMW MC Club Rider training – Road
2026-05-22 12:00 - 18:00 | Ahveniston Moottorirata, Poltinahontie 47, Hämeenlinna, 13100, Suomi
Kurssin tavoitteena on moottoripyörän hallinnan parantaminen maantienopeuksissa sekä huomion kiinnittäminen havainnointiin ja ennakoivaan ajatteluun liikenteessä.
Kurssilla keskitytään mm. oikeaan ajoasentoon, katseen käyttöön, kaarreajoon, ajotekniikkaan jne.
Kurssilaiset jaetaan kahteen ryhmään: koulutusryhmään ja vapaan harjoittelun ryhmään.

Koulutusryhmä tarjoaa ajo-opetusta niille, jotka eivät ole aiemmin ajaneet radalla ja jotka haluavat harjoitella ajamista turvallisesti maantienopeuksilla. Aina ennen radalle menoa käydään varikolla läpi ajovuoron teema.
Vapaan harjoittelun ryhmä on tarkoitettu vain niille, joille rata on jo tuttu harjoitteluympäristö.

Ryhmä voi harjoitella ajamista omaan tahtiin turvallisessa ympäristössä. Tarvittaessa saatavilla on myös opastusta ajolinjoihin tai ajotekniikkaan.
Ahvenisto 22.5.2026
Ilmoittautuminen alkaa jäsenjärjestelmässä keskiviikkona 4.2.2026 klo 18.00.

BMW MC CLub Rider Training - City
2026-05-23 09:00 - 15:00 | Hallin lentoasema, Lentoasemantie 5, 35600, Suomi
BMW moottoripyöräkerhon koulutusjaoston koordinoimana järjestetään ”Traffic Module 1 CITY” ajokoulutustapahtuma Keski-Suomessa lauantaina 23.5.2026. Koulutuspaikkana on Hallin lentoasema, Lentoasemantie 5, 35600 Halli

Ajokoulutusta BMW MP-kerholle Oulussa, OuluZone
2026-05-24 09:00 - 17:00 | OuluZone, Kuusamontie 3250, Oulu, Arkala, Pohjois-Pohjanmaa, 91310, Suomi
MPEAK-3 kaarreajotekniikka

Pohjois-Pohjanmaaa – SMOP Adventure day
2026-05-31 | OuluZone, Kuusamontie 3250, Oulu, Arkala, Pohjois-Pohjanmaa, 91310, Suomi
Koulutus soveltuu parhaiten adventure- tai endurotyyppisillä moottoripyörillä ajaville motoristeille.
Koulutuksessa kehitetään moottoripyörän perushallintataitoja ajettaessa sora- ja hiekkapintaisella alustalla.
Koulutuksen omavastuuhinta SMOK ry:n, Oulu MC ry:n, VMPK ry:n sekä
BMW MC Club Finland ry:n jäsenille 90 € / henkilö. Muille koulutuksen hinta 160 € / henkilö.
Kouluttajat ovat SMOK ry:n auktorisoimia kouluttajia.
Koulutuksen toteutuksesta vastaa Suomen Motoristiopisto SMOP. Pääkouluttajana toimii Jussi Korhonen
Ilmoittautumiset Suomen Motoristiopiston koulutuksiin:
www.motoristiopisto.com – kurssit – motoristikurssit 2026

BMW MC Club Rider training – Adventure XTREME
2026-06-06 - 2026-06-07 | Nakkilan Verstas, Pyssykankaantie 170, Nakkila, 29270, Suomi
Kurssin tavoitteena on oppia hallitsemaan oma moottoripyörä maastossa. Kurssilla keskitytään mm. ajoasentoon erilaisissa ajotilanteissa (istuen ja seisten), hallintalaitteiden säätämiseen, pyörän käsittelyyn hitaassa vauhdissa, ajamiseen pehmeällä alustalla sekä ongelmatilanteiden ratkaisuihin, mm. toiminta haastavassa mäessä.
Harjoitteiden vaativuus- ja vaikeustaso sovitaan aina ryhmän mukaan.
*Edellytyksenä XTREME kurssille on joko osallistuminen Adventure LITE -kurssille tai vastaava kokemus maastoajosta sekä moottoripyörän karkea rengastus.
Nakkila 6.6.2026
Nakkila 7.6.2026
Ilmoittautuminen alkaa jäsenjärjestelmässä keskiviikkona 4.2.2026 klo 18.00.

BMW MC Club Rider Training - City
2026-06-06 09:00 - 15:00 | Ajovarma, Kemi, Varikonkatu 23, 94200, Suomi

BMW Moottoripyöräkerhon 50-vuotisjuhlat
2026-07-23 14:00 - 2026-07-26 14:00
BMW mp-kerhon 50-vuotisjuhlat, 23.–26.7.2026!
Vuosisadan bileet Peurungassa, nyt kannattaa osallistua!
